আর রয়েছে আর্জেন্টনা শিবিরেও অশান্তির ঘনঘটা। কোচ হর্হে সাম্পাওলির বিরুদ্ধে অসন্তোষ চরমে। শিবির থেকে নিত্য বেরিয়ে আসছে বিদ্রোহের খবর। একজোট হওয়া ফুটবলাররা নাকি অপসারণ চেয়েছেন কোচের। যা আবার মেনে নেয়নি ফুটবল ফেডারেশন। শেষ পর্যন্ত কোচের হাত থেকে ছিনিয়ে নেওয়া হয়েছে ক্ষমতা। দল বেছে নেবেন ফুটবলাররা নিজেরাই। যদিও সরকারিভাবে এমন কোনো খবর মেলেনি। ফলে, ফিসফাস বাড়ছে। যাতে শিবিরের আবহ নিয়ে জল্পনা আরও জোরালো হচ্ছে।